stanford-oval/wikipedia huggingface dataset:
เรือประจัญบานชั้นไอโอวา
ข้อมูลจำเพาะ > อิเล็กทรอนิกส์

เรดาร์ค้นหาที่ติดตั้งในช่วงแรกสุดคือเรดาร์ค้นหาทางอากาศ SK และเรดาร์ค้นหาพื้นผิว SG ในช่วงสงครามโลกครั้งที่สอง พวกมันถูกติดตั้งอยู่บนเสากระโดงหลักและหอควบคุมการยิงด้านหน้าของเรือประจัญบาน ตามลำดับ เมื่อสงครามใกล้สิ้นสุด สหรัฐนำเสนอเรดาร์ค้นหาทางอากาศ SK-2 และเรดาร์ค้นหาพื้นผิว SG เรือชั้นไอโอวาได้รับการปรับปรุงให้ใช้งานระบบเหล่านี้ได้ในช่วงระหว่าง ค.ศ. 1945 ถึง 1952 ขณะเดียวกัน ระบบเรดาร์ของเรือก็ได้รับการเสริมประสิทธิภาพด้วยการติดตั้งเครื่องวัดความสูง SP บนเสากระโดงหลัก ใน ค.ศ. 1952 เรดาร์ค้นหาพื้นผิว AN/SPS-10 และเรดาร์ค้นหาทางอากาศ AN/SPS-6 เข้ามาแทนที่ระบบเรดาร์ SK และ SG ตามลำดับ สองปีต่อมา เครื่องวัดความสูง SP ถูกแทนที่ด้วยเครื่องวัดความสูง AN/SPS-8 ซึ่งถูกติดตั้งบนเสากระโดงหลักของเรือประจัญบาน
นอกเหนือจากเรดาร์ค้นหาและนำทางเหล่านี้แล้ว เรือชั้นไอโอวายังติดตั้งเรดาร์ควบคุมการยิงหลากหลายชนิดสำหรับระบบปืนของพวกมันด้วย นับตั้งแต่เข้าประจำการ เรือประจัญบานใช้ระบบควบคุมการยิง Mk 38 สองชุด พร้อมเรดาร์ควบคุมการยิง Mark 8 เพื่อสั่งการปืนใหญ่ขนาด 16 นิ้ว และระบบควบคุมการยิง Mk 37 สี่ชุด พร้อมเรดาร์ควบคุมการยิง Mark 12 และเรดาร์วัดความสูง Mark 22 เพื่อสั่งการหมู่ปืนขนาด 5 นิ้ว ระบบเหล่านี้ได้รับการปรับปรุงตามเวลาโดย Mark 13 เข้ามาแทนที่ Mark 8 และ Mark 25 เข้ามาแทนที่ Mark 12/22 แต่ระบบเหล่านี้ยังคงเป็นรากฐานของระบบเรดาร์รบบนเรือชั้นไอโอวาตลอดเวลาการใช้งาน การประมาณระยะของระบบควบคุมการยิงเหล่านี้ให้ความแม่นยำที่เหนือกว่าเรือรุ่นก่อน ๆ ที่ใช้เครื่องวัดระยะด้วยแสงอย่างมาก สิ่งนี้ได้รับการพิสูจน์นอกเกาะปะการังตรุกเมื่อวันที่ 16 กุมภาพันธ์ ค.ศ. 1944 เมื่อนิวเจอร์ซีย์เข้าปะทะกับเรือพิฆาตญี่ปุ่นโนวากิในระยะ 35,700 หลา (32.6 กิโลเมตร; 17.6 ไมล์ทะเล) และยิงคร่อมเธอ สร้างสถิติการยิงคร่อมในระยะไกลที่สุดในประวัติศาสตร์
ในสงครามโลกครั้งที่สอง มาตรการตอบโต้อิเล็กทรอนิกส์ (ECM) ประกอบด้วยอุปกรณ์ SPT-1 และ SPT-4 มาตรการสนับสนุนอิเล็กทรอนิกส์ (ESM) แบบรับสัญญาณ (passive) คือเครื่องหาทิศทางเรดาร์ DBM สองเครื่อง และสายอากาศรับสัญญาณดักฟังสามต้น ขณะที่ส่วนประกอบเชิงรุก (active) คือเครื่องรบกวนสัญญาณ TDY-1 ที่ติดตั้งอยู่ด้านข้างหอควบคุมการยิง เรือยังติดตั้งระบบระบุมิตรหรือศัตรู (IFF) Mark III ซึ่งถูกแทนที่ด้วย IFF Mark X เมื่อเรือได้รับการยกเครื่องใน ค.ศ. 1955 เมื่อนิวเจอร์ซีย์ถูกนำกลับมาประจำการใน ค.ศ. 1968 สำหรับสงครามเวียดนาม เธอได้รับการติดตั้งระบบสงครามอิเล็กทรอนิกส์ ULQ-6
ข้อมูลจำเพาะ > อากาศยาน

เมื่อเรือประจัญบานชั้นไอโอวาเข้าประจำการในช่วงสงครามโลกครั้งที่สอง พวกมันถูกติดตั้งเครื่องยิงอากาศยานสองเครื่องที่ออกแบบมาเพื่อปล่อยเครื่องบินทุ่นลอยน้ำ ในตอนแรก เรือชั้นไอโอวาบรรทุกเครื่องบิน Vought OS2U Kingfisher และ Curtis SC Seahawk ซึ่งทั้งสองแบบถูกใช้เพื่อสังเกตการณ์ให้กับหมู่ปืนหลักของเรือประจัญบาน – และในหน้าที่รองคือปฏิบัติภารกิจค้นหาและช่วยเหลือ
ในช่วงสงครามเกาหลี เฮลิคอปเตอร์ได้เข้ามาแทนที่เครื่องบินลอยน้ำและเฮลิคอปเตอร์ Sikorsky HO3S-1 ถูกนำมาใช้งาน นิวเจอร์ซีย์ใช้โดรน Gyrodyne QH-50 DASH ในการประจำการในสงครามเวียดนามของเธอใน ค.ศ. 1968–69
ดูเพิ่ม

เรือประจัญบานชั้นเพนซิลเวเนีย
ยูเอสเอส ไอโอวาในช่วงสงครามโลกครั้งที่สอง พร้อมลายพราง Measure 32 Design 1B ป. 1944
แท่นปืนขนาด 5 นิ้วประดับด้วยตราสัญลักษณ์อินทรี ลูกโลก และสมอของเหล่านาวิกโยธินสหรัฐบนเรือประจัญบานนิวเจอร์ซีย์ ตามธรรมเนียมปฏิบัติ แท่นปืนขนาด 5 นิ้วบนเรือประจัญบานชั้นไอโอวาแต่ละลำจะถูกควบคุมโดยหน่วยนาวิกโยธินประจำเรือ
แท่นปืนสี่ลำกล้องขนาด 40 มม. บนยูเอสเอส นิวเจอร์ซีย์ใน ค.ศ. 1944
ภาพประตูและเกราะหอบังคับการหนา 17.3 นิ้ว (439 มิลลิเมตร) ของเรือประจัญบานนิวเจอร์ซีย์
ไม่เป็นรอง

| "ไม่เป็นรอง"> ซิงเกิลโดยค็อกเทล |
| --- | --- |
วางจำหน่าย: 23 สิงหาคม 2565 (2565-08-23)
สตูดิโอ: Axis Studio Studio28 Kandee Studio
แนวเพลง: ป็อปร็อก
ความยาว: 4:54
ค่ายเพลง: ยีนแล็บ
ผู้ประพันธ์เพลง: ปัณฑพล ประสารราชกิจ
โปรดิวเซอร์: ค็อกเทล

มิวสิกวิดีโอ
"ไม่เป็นรอง" ที่ยูทูบ
 
"ไม่เป็นรอง" เป็นซิงเกิลของวงดนตรีค็อกเทล ประพันธ์คำร้อง-แต่งทำนองโดย ปัณฑพล ประสารราชกิจ เรียบเรียงโดยวงค็อกเทล, ธิติวัฒน์ รองทอง และ กร มหาดำรงค์กุล ออกจำหน่ายในวันที่ 23 สิงหาคม พ.ศ. 2565 โดยเดิมเป็นเพลงที่เผยแพร่เพื่อโปรโมทเกม "Nine Songs of Fantasy ตำนานเพลงรักเก้าสวรรค์" แต่ได้รับความนิยมตั้งแต่ช่วงหาเสียงของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 หลังจากมีแฟนคลับของพรรคก้าวไกล นำเพลงนี้ไปประกอบคลิปที่เกี่ยวข้องกับพรรคในสื่อสังคมต่าง ๆ จนเป็นที่นิยม
"ไม่เป็นรอง" มีแก่นเรื่องเกี่ยวกับความหลงใหลในความรักของคู่ที่ไม่สามารถเป็นคู่กันได้ มีเนื้อหาพูดถึงการทุ่มเทเพื่อความรัก เพื่อพิสูจน์ใจต่อคนที่ตัวเองรัก ซึ่งไม่ว่าจะมีความหวังอยู่แค่ไหน ตนจะสู้กับคนอื่นได้หรือไม่ แต่ก็พร้อมที่จะยอมทุ่มเทหมดหัวใจในการแข่งขันประลองหัวใจบนสมรภูมิแห่งความรักครั้งนี้ โดยใช้คำร้องที่เข้าใจง่ายและมีความอ่อนไหวต่ออารมณ์ของผู้ฟัง ส่วนดนตรี เป็นแนวเอเชียนป็อปร็อก เสริมเครื่องดนตรีของจีนเข้ามาทั้งในทำนองและดนตรี และบรรเลงออร์เคสตราโดย 28ORCHESTRA
ผู้มีส่วนร่วมทำเพลง

ปัณฑพล ประสารราชกิจ (โอม) – ร้องนำ, คำร้อง, ทำนอง
ชวรัตน์ หรรษคุณาฒัย (เชา) – กีตาร์
เกริกเกียรติ สว่างวงศ์ (ปาร์ค) – กีตาร์เบส
ฟิลิปส์ เปรมสิริกรณ์ (ฟิลิปส์) – กลอง
พณิช ฉ่ำวิเศษ – ผู้จัดการวง
ธิติวัฒน์ รองทอง – เรียบเรียง, เรียบเรียงออร์เคสตรา, คอรัส
กร มหาดำรงค์กุล – เรียบเรียง, วิศวกรบันทึกเสียง, แก้ไข, ผสมเสียง, ทำมาสเตอร์
ทฤษฎี ณ พัทลุง – เรียบเรียงออร์เคสตรา, วาทยกร
28ORCHESTRA – ออร์เคสตรา
รายชื่อบุคคลจาก 28ORCHESTRA
ชลัฐ ลิมปิศิริ
พาทิศ อินทรมหา
พชรพล เตชะธนะชัย
อิทธิพัทธ์ พิศาลไชยพล
ชิติพัทธ์ ดาราพงษ์
ณภัทร นานาสมบัติ
พัทธพล จิรสุทธิสาร
เสฏฐวุฒิ มิลตัน
มิติ วิสุทธิ์อัมพร
นิธิวดี ขาวสอาด
สุรชน เลิศลบ
ฐปนัท เกียรติไพบูลย์กิจ
นิชาภา นิลแก้ว
ศรัณย์ เจริญนิตย์
วรรโณพัฒร์ ค้าพลอยเขียว
ศิระประภา จีระเดชาธรรม
ฤธวัฐร์ สินธุเทพรัตน์
แพรววนิตสิตา ณีศะนันท์
คุณากร สวัสดิ์ชูโต
ปรีดา เกศดี – เปียโน
ฐิติกร โรยมณี – วิศวกรบันทึกเสียง
สุทธิพัฒน์ คุณากร – วิศวกรบันทึกเสียง
จารุพันธ์ ศรีม่วงกลาง – วิศวกรบันทึกเสียง
ปุณยวีร์ ไกรลาศ – ผู้ช่วยวิศวกร
แหล่งข้อมูลอื่น

มาดูที่มาของเพลง "ไม่เป็นรอง" - COCKTAIL ในบทสัมภาษณ์นี้กันครับ ที่ยูทูบ
| ด ค กค็อกเทล |
| --- | --- |
 ปัณฑพล ประสารราชกิจ  ชวรัตน์ หรรษคุณาฒัย  เกริกเกียรติ สว่างวงศ์  ฟิลิปส์ เปรมสิริกรณ์  วิวัฒน์ สว่างวรรณรัตน์  ชรัณ ตัณฑนันทน์ 
สตูดิโออัลบั้ม:  ค็อกเทล  36,000 ไมลส์อะเวย์ฟรอมเฮียร์  อินเดอะเมโมรีออฟซัมเมอร์โรมานซ์  เท็นเทาซันด์เทียส์  เดอะลอดส์ออฟมิสเซอรี  ค็อกเทล  เฟต แอลฟา  โอเมกา  ยัวส์เอเวอร์ 
ซิงเกิล:  "เวลา"  "เธอทำให้ฉันเสียใจ"  "ฉันร้องไห้เป็นหมื่นครั้งเพื่อมาเจอเธอ"  "งานเต้นรำในคืนพระจันทร์เต็มดวง"  "สาวเซี่ยงไฮ้"  "คุกเข่า"  "น้ำตาสุดท้าย"  "โปรดเถิดรัก"  "เธอ"  "คู่ชีวิต"  "ช่างมัน"  "กาลเวลาพิสูจน์คน"  "ทำดีไม่เคยจำ"  "ปรารถนาสิ่งใดฤๅ"  "โปรดฟังอีกครั้ง"  "เงาของเมื่อวาน"  "เรา"  "คิดถึงฉันหรือเปล่า"  "ในเงา"  "ดนตรีกาล"  "ไม่เป็นรอง" 
เพลง:  "พันธนาการ"  "ฮาร์ตเลส" 
เพลงที่ไม่ใช่ต้นฉบับ:  "ข้าน้อยสมควรตาย"  "หนังสือรุ่น"  "โลกแห่งความฝัน"  "แต่ปางก่อน"  "สวัสดีเจ้า" 
บทความที่เกี่ยวข้อง:  รายชื่อผลงาน  จีเอ็มเอ็ม มิวสิค จีนี่เรคอร์ดส  ยีนแล็บ 
  หมวดหมู่:ค็อกเทล
พ.ศ. 2523

| --- | --- |
ศตวรรษ::  19  20  21
ปี::  2520  2521  2522  2523  2524  2525  2526
| --- | --- |
ปฏิทินสุริยคติไทย: 2523
ปฏิทินกริกอเรียน: 1980 MCMLXXX
Ab urbe condita: 2733
ปฏิทินอาร์มีเนีย: 1429 ԹՎ ՌՆԻԹ
ปฏิทินอัสซีเรีย: 6730
ปฏิทินบาไฮ: 136–137
ปฏิทินศกบาหลี: 1901–1902
ปฏิทินเบงกอล: 1386–1387
ปฏิทินเบอร์เบอร์: 2930
ปีในรัชกาลอังกฤษ: 28 Eliz. 2 – 29 Eliz. 2
พุทธศักราช: 2524
ปฏิทินพม่า: 1342
ปฏิทินไบแซนไทน์: 7488–7489
ปฏิทินจีน: 己未年 (มะแมธาตุดิน) 4677 หรือ 4470     — ถึง — 庚申年 (วอกธาตุโลหะ) 4678 หรือ 4471
ปฏิทินคอปติก: 1696–1697
ปฏิทินดิสคอร์เดีย: 3146
ปฏิทินเอธิโอเปีย: 1972–1973
ปฏิทินฮีบรู: 5740–5741
ปฏิทินฮินดู: 
 - วิกรมสมวัต: 2036–2037
 - ศกสมวัต: 1901–1902
 - กลียุค: 5081–5082
ปฏิทินโฮโลซีน: 11980
ปฏิทินอิกโบ: 980–981
ปฏิทินอิหร่าน: 1358–1359
ปฏิทินอิสลาม: 1400–1401
ปฏิทินญี่ปุ่น: โชวะ 55 (昭和５５年)
ปฏิทินชวา: 1912–1913
ปฏิทินจูเช: 69
ปฏิทินจูเลียน: กริกอเรียนลบ 13 วัน
ปฏิทินเกาหลี: 4313
ปฏิทินหมินกั๋ว: ROC 69 民國69年
ปฏิทินนานักชาฮี: 512
ปฏิทินทิเบต: 阴土羊年 (ธาตุดินเพศเมีย-มะแม) 2106 หรือ 1725 หรือ 953     — ถึง — 阳金猴年 (ธาตุโลหะเพศผู้-วอก) 2107 หรือ 1726 หรือ 954
เวลายูนิกซ์: 315532800 – 347155199
พุทธศักราช 2523 ตรงกับปีคริสต์ศักราช 1980 เป็นปีอธิกสุรทินที่วันแรกเป็นวันอังคารตามปฏิทินเกรกอเรียน และเป็น
ปีวอก โทศก จุลศักราช 1342 (วันที่ 15 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (พ.ศ. 2489 – พ.ศ. 2559)
นายกรัฐมนตรี
พลเอก เกรียงศักดิ์ ชมะนันทน์ (11 พฤศจิกายน พ.ศ. 2520 – 3 มีนาคม พ.ศ. 2523)
พลเอก เปรม ติณสูลานนท์ (3 มีนาคม พ.ศ. 2523 – 4 สิงหาคม พ.ศ. 2531)
เหตุการณ์ > มกราคม-มิถุนายน

29 กุมภาพันธ์ – พลเอก เกรียงศักดิ์ ชมะนันทน์ ลาออกจากการเป็นนายกรัฐมนตรี เนื่องจากไม่สามารถแก้ปัญหาวิกฤติการณ์น้ำมัน และผู้ลี้ภัยชาวกัมพูชา
3 มีนาคม
พลเอกเปรม ติณสูลานนท์ ขึ้นดำรงตำแหน่งนายกรัฐมนตรี โดยมติสภาผู้แทนราษฎร
ทีมฟุตบอลทีมชาติออสเตรเลียชนะเลิศการแข่งขันฟุตบอลชิงแชมป์แห่งชาติโอเชียเนีย ครั้งที่ 2 ณ นิวแคลิโดเนีย
22 มีนาคม – ทีมฟุตบอลทีมชาติไนจีเรียชนะเลิศการแข่งขันฟุตบอลชิงแชมป์แห่งชาติแอฟริกา ครั้งที่ 12 ณ ประเทศไนจีเรีย
21 มีนาคม – จิมมี คาร์เตอร์ ประธานาธิบดีสหรัฐ ประกาศคว่ำบาตรไม่เข้าร่วมการแข่งขันกีฬาโอลิมปิกที่จะมีขึ้นในกรุงมอสโก
25 มีนาคม – วันสถาปนาโรงเรียนเทพศิรินทร์ร่มเกล้า
18 เมษายน – โรดีเชีย สถาปนาขึ้นเป็นสาธารณรัฐซิมบับเว
24 – 25 เมษายน – ภารกิจช่วยเหลือตัวประกันโดยคอมมานโดสหรัฐ ในอิหร่านประสบความล้มเหลว เนื่องจากเกิดปัญหากับเฮลิคอปเตอร์ ทหารสหรัฐ 8 นาย เสียชีวิต
27 เมษายน – เครื่องบินเดินอากาศไทย เที่ยวบินที่ 231 ต้นทางขอนแก่นปลายทางกรุงเทพมหานคร ตกที่ระยะประมาณ 13 กม. จากท่าอากาศยานดอนเมือง บริเวณอำเภอคลองหลวง จังหวัดปทุมธานี มีผู้เสียชีวิต 44 คน บาดเจ็บอีก 9 คน สาเหตุเกิดจากการสูญเสียการควบคุมเนื่องจากพายุฝน
30 เมษายน – เจ้าหญิงเบียทริกซ์ เจ้าหญิงแห่งออเรนจ์ เสด็จขึ้นครองราชย์  เป็น สมเด็จพระราชินีนาถแห่งราชอาณาจักรเนเธอร์แลนด์ หลังจากพระราชมารดา สมเด็จพระราชินีนาถยูเลียนาสละราชสมบัติใน พ.ศ. 2523
18 พฤษภาคม – ภูเขาไฟเซนต์เฮเลนส์ระเบิด คร่าชีวิตประชาชน 57 คน และทรัพย์สินเสียหายเป็นมูลค่า 3 พันล้านดอลลาร์สหรัฐ
24 พฤษภาคม – ศาลยุติธรรมระหว่างประเทศ เรียกร้องให้ปล่อยตัวประกัน ที่ถูกกักในสถานทูตสหรัฐประจำกรุงเตหะราน
1 มิถุนายน – สถานีโทรทัศน์ซีเอ็นเอ็น แพร่สัญญาณเป็นครั้งแรก
เหตุการณ์ > กรกฎาคม-ธันวาคม

19 กรกฎาคม – พิธีเปิดกีฬาโอลิมปิกฤดูร้อน ณ กรุงมอสโก สหภาพโซเวียต (พิธีปิดวันที่ 3 สิงหาคม)
30 กรกฎาคม – ประเทศวานูอาตูประกาศเอกราช
12 สิงหาคม – พระราชพิธีเฉลิมพระชนมพรรษา 4 รอบ สมเด็จพระนางเจ้าสิริกิติ์ พระบรมราชินีนาถ
25 สิงหาคม – ไมโครซอฟท์ประกาศระบบปฏิบัติการยูนิกซ์ของตนเอง ในชื่อ ซีนิกซ์ (Xenix)
22 กันยายน – อิรักเริ่มแผนรุกรานอิหร่าน เป็นจุดเริ่มต้นของสงครามอิรัก-อิหร่าน
30 กันยายน – ทีมฟุตบอลทีมชาติคูเวตชนะเลิศการแข่งขันฟุตบอลชิงแชมป์แห่งชาติเอเชีย ครั้งที่ 7 ณ กรุงคูเวตซิตี รัฐคูเวต
21 ตุลาคม – พระราชพิธีฉลองพระชนมายุ 80 พรรษา สมเด็จพระศรีนครินทราบรมราชชนนี
4 พฤศจิกายน – โรนัลด์ เรแกน จากพรรครีพับลิกัน ชนะจิมมี คาร์เตอร์ จากพรรคดีโมแครต ในการเลือกตั้งประธานาธิบดีแห่งสหรัฐอเมริกา
6 พฤศจิกายน
12 พฤศจิกายน – สถานีโทรทัศน์แห่งประเทศไทยช่อง 10 (สทท.10) แพร่ภาพออกอากาศครั้งแรก
หมู่เกาะอ่างทองได้รับการประกาศจัดตั้งเป็นอุทยานแห่งชาติ
โครงการวอยเอเจอร์ : ยานวอยเอเจอร์ 1 ขององค์การนาซา ผ่านใกล้ดาวเสาร์มากที่สุด
19 พฤศจิกายน – สวนสยาม เปิดให้บริการวันแรก
23 พฤศจิกายน – เกิดแผ่นดินไหวหลายระลอกทางใต้ของประเทศอิตาลี ทำให้มีผู้เสียชีวิต 4,800 คน
1 ธันวาคม – มหาวิทยาลัยสุโขทัยธรรมาธิราชรับนักศึกษารุ่นแรก เปิดสอน 3 สาขาวิชา คือ ศิลปศาสตร์ ศึกษาศาสตร์ และวิทยาการจัดการ
8 ธันวาคม – มาร์ก เดวิด แชปแมน ยิงจอห์น เลนนอน อดีตสมาชิกวงเดอะ บีเทิลส์ เสียชีวิตนอกอพาร์ตเมนต์ของเขาในนครนิวยอร์ก
16 ธันวาคม – เอเปกตัดสินใจเพิ่มราคาปิโตรเลียม 10% ในการประชุมที่เกาะบาหลี
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2523
วันเกิด > มกราคม

9 มกราคม – เซอร์จิโอ การ์เซีย นักกอล์ฟชาวสเปน
15 มกราคม – ดวงเพชร แสงมรกต นักมวยชาวไทย
20 มกราคม – รุ้งนภัฐ บริจินดากุล นักแสดงชาวไทย
23 มกราคม – ทฤษฎี สหวงษ์ นักแสดงชาวไทย (ถึงแก่กรรม 18 มกราคม พ.ศ. 2559)
27 มกราคม – ทวีเวท ศรีณรงค์ นักดนตรีชาวไทย
29 มกราคม
ทาเคฟูมิ ซากาตะ นักมวยสากลชาวญี่ปุ่น
อิวาน คลาสนิซ นักฟุตบอลชาวโครเอเชีย
31 มกราคม – เจสัน ยัง นักแสดงชาวไทย
วันเกิด > กุมภาพันธ์

5 กุมภาพันธ์ – เจ้าฟ้าชายปีเตอร์ รัชทายาทแห่งเซอร์เบีย
8 กุมภาพันธ์ - อิสราภรณ์ จันทรโสภาคย์ นักร้องและนักแสดงชาวไทย
13 กุมภาพันธ์ – เดวิด นครหลวงโปรโมชั่น นักมวยชาวไทย
5 กุมภาพันธ์ – วันดี สิงห์วังชา นักมวยชาวไทย
12 กุมภาพันธ์ – ฆวน การ์โลส เฟร์เรโร นักเทนนิสชาวสเปน
21 กุมภาพันธ์
ลำยอง หนองหินห่าว นักร้องเพลงลูกทุ่งชาวไทย
สมเด็จพระราชาธิบดีจิกมี เคเซอร์ นัมเกล วังชุก พระมหากษัตริย์ลำดับที่ 5 แห่งราชอาณาจักรภูฎาน
วันเกิด > มีนาคม

17 มีนาคม –
บัวชมพู ฟอร์ด นักร้องและนักแสดงชาวไทย
ธัญญ์ ธนากร นักแสดงชาวไทย
21 มีนาคม – รอนัลดีนโย นักฟุตบอลชาวบราซิล
27 มีนาคม – ต่าย อรทัย นักร้องชาวไทย
วันเกิด > เมษายน

9 เมษายน – ธิติยา นพพงษากิจ นักร้องและนักแสดงชาวไทย
17 เมษายน – กรุณ ซอโสตถิกุล นักร้องชาวไทย
26 เมษายน – แชนนิง เททัม นักแสดงชาวอเมริกัน
วันเกิด > พฤษภาคม

18 พฤษภาคม – กวี ตันจรารักษ์ นักแสดงชาวไทย
30 พฤษภาคม – สตีเวน เจอร์ราร์ด นักฟุตบอลชาวอังกฤษ
วันเกิด > มิถุนายน

3 มิถุนายน – ตะมีม บิน ฮะมัด อัษษานี เจ้าผู้ครองรัฐกาตาร์พระองค์ปัจจุบัน
9 มิถุนายน – นพพล พิทักษ์โล่พานิช นักแสดงชาวไทย
12 มิถุนายน – แสงหิรัญ กระทิงแดงยิม นักมวยชาวไทย
17 มิถุนายน –
ธัญวิสิฎฐ์ เสียงหวาน นักแสดงชาวไทย
วีนัส วิลเลียมส์ นักเทนนิสชาวอเมริกัน
20 มิถุนายน – พรชิตา ณ สงขลา นักแสดงชาวไทย
วันเกิด > กรกฎาคม

5 กรกฎาคม
คริส หอวัง นักแสดงชาวไทย
อีวา กรีน นักแสดงชาวฝรั่งเศส
8 กรกฎาคม – ร็อบบี คีน นักฟุตบอลชาวไอร์แลนด์
27 กรกฎาคม – ดานิเอล ปอนเซ เด เลออน นักมวยสากลชาวเม็กซิโก
วันเกิด > สิงหาคม

1 สิงหาคม - อนุวัฒน์ สงวนศักดิ์ภักดี นักร้องชาวไทย
13 สิงหาคม – กันยารัตน์ ติยะพรไชย นักร้องชาวไทย
15 สิงหาคม – ไมเคิล คัตซิดิส นักมวยสากลชาวออสเตรเลีย
26 สิงหาคม – คริส ไพน์ นักแสดงชาวอเมริกัน
28 สิงหาคม – เข็มอัปสร สิริสุขะ นักแสดงชาวไทย
วันเกิด > กันยายน

5 กันยายน – พิมพ์มาดา บริรักษ์ศุภกร นักแสดงชาวไทย
12 กันยายน
เหยา หมิง นักบาสเกตบอลชาวจีน
จันทร์ทัย น้อยหอม นักร้องลูกทุ่งชาวไทย
14 กันยายน – โยกเยก เชิญยิ้มนักแสดงตลกชาวไทย
15 กันยายน – เมธี อรุณ นักร้องชาวไทย
24 กันยายน – วรนุช วงษ์สวรรค์ นักแสดงชาวไทย
30 กันยายน – มาร์ตินา ฮิงกิส นักเทนนิสชาวสวิตเซอร์แลนด์
วันเกิด > ตุลาคม

5 ตุลาคม – อรชุน รินทรวิฑูรย์ ผู้ประกาศข่าวชาวไทย
17 ตุลาคม – ชมพูนุช ตัณฑเศรษฐี ผู้ประกาศข่าวชาวไทย
27 ตุลาคม – ทักษอร ภักดิ์สุขเจริญ นักแสดงชาวไทย
28 ตุลาคม – อลัน สมิธ นักฟุตบอลชาวอังกฤษ
วันเกิด > พฤศจิกายน

6 พฤศจิกายน
ญารินดา บุนนาค นักร้อง, นักแสดง, พิธีกร และสถาปนิกหญิง ชาวไทย
พิจิกา จิตตะปุตตะ นักจัดรายการวิทยุ/นักร้อง/นักแสดงชาวไทย
ภัทร ปิยภัทร์กิติ นักฟุตบอลชาวไทย
12 พฤศจิกายน – ไรอัน กอสลิง นักแสดงชาวแคนาดา
16 พฤศจิกายน – ดล เหตระกูล สมาชิกสภาผู้แทนราษฎรแบบบัญชีรายชื่อ
28 พฤศจิกายน – เจ้าหญิงมาเรีย เทเรเซียแห่งทวร์นและทักซิส (ประสูติ ค.ศ. 1980)
วันเกิด > ธันวาคม

3 ธันวาคม – เปรมสุดา สันติวัฒนา ผู้ประกาศข่าวชาวไทย
6 ธันวาคม – เค ยาซูดะ นักร้องชาวญี่ปุ่น
7 ธันวาคม – จอห์น เทร์รี นักฟุตบอลชาวอังกฤษ
10 ธันวาคม – เทพกิจ ฉัตรสุริยาวงศ์ ผู้ประกาศข่าวชาวไทย
14 ธันวาคม
อมิตา มารี ยัง นักร้องชาวไทย
อดิศร อรรถกฤษณ์ นักร้องและนักแสดงชาวไทย
16 ธันวาคม – โฮซูมิ ฮาเซกาวา นักมวยสากลชาวญี่ปุ่น
18 ธันวาคม – คริสตินา อากีเลรา นักร้องชาวอเมริกัน
19 ธันวาคม – เจค จิลเลนฮอล นักแสดงชาวอเมริกัน
20 ธันวาคม – แอชลีย์ โคล นักฟุตบอลชาวอังกฤษ
23 ธันวาคม
พาสนา ทองบุญเรือง นักร้องชาวไทย
ทราย เจริญปุระ นักแสดงชาวไทย
สมาน กุนัน อดีตหน่วยซีล (ถึงแก่กรรม 6 กรกฎาคม พ.ศ. 2561)
25 ธันวาคม – ภพธร สุนทรญาณกิจ นักดนตรีชาวไทย
31 ธันวาคม – โก๊ะตี๋ อารามบอย นักแสดงชาวไทย
วันถึงแก่กรรม

ข้อมูลเพิ่มเติม: หมวดหมู่:บุคคลที่เสียชีวิตในปี พ.ศ. 2523
19 มีนาคม – หม่อมเจ้าบุญจิราธร จุฑาธุช (ประสูติ 10 สิงหาคม พ.ศ. 2440)
15 เมษายน – ฌ็อง-ปอล ซาทร์ นักปรัชญาและนักเขียนชาวฝรั่งเศส (เกิด 21 มิถุนายน พ.ศ. 2448)
29 เมษายน – อัลเฟร็ด ฮิตช์ค็อก ผู้กำกับภาพยนตร์ชาวอังกฤษ (เกิด 13 สิงหาคม พ.ศ. 2442)
19 มิถุนายน – พระครูรัตนสราธิคุณ (ทอง รตนสาโร) (เกิด 15 พฤษภาคม พ.ศ. 2449)
7 กรกฎาคม – สมจิตต์ ทรัพย์สำรวย นักแสดงหญิงชาวไทย (เกิด 22 มกราคม พ.ศ. 2467)
19 สิงหาคม – ออตโต แฟรงค์ นักเขียนชาวเยอรมนี (เกิด 12 พฤษภาคม พ.ศ. 2432)
7 พฤศจิกายน – สตีฟ แม็คควีน นักแสดงชาวอเมริกัน (เกิด 24 มีนาคม พ.ศ. 2473)
8 ธันวาคม – จอห์น เลนนอน นักดนตรีชาวอังกฤษ (เกิด 9 ตุลาคม พ.ศ. 2483)
16 ธันวาคม – ฮาร์แลนด์ เดวิด แซนเดอร์ส หรือ ผู้พันแซนเดอร์ส นักธุรกิจชาวอเมริกัน (เกิด 9 กันยายน พ.ศ. 2433)
รางวัล > รางวัลโนเบล

สาขาเคมี – Paul Berg, Walter Gilbert, Frederick Sanger
สาขาวรรณกรรม – เชสลอว์ มีลอซ
สาขาสันติภาพ – อดอลโฟ เปเรซ เอสกุยเวล
สาขาฟิสิกส์ – James Watson Cronin, Val Logsdon Fitch
สาขาสรีรวิทยาหรือการแพทย์ – บารุค เบนาเซอร์รัฟ, ฌอง โดส์เซต์, จอร์จ ดี. สเนลล์
สาขาเศรษฐศาสตร์ – Lawrence Klein
เจ้าปางคำ

| เจ้าอุปราช (นอง) |
| --- | --- |
กษัตรย์แห่งเวียงจันทน์
 กษัตรย์แห่งเวียงจันทน์
ครองราชย์: พ.ศ. 2283 – 2294
ก่อนหน้า: เจ้าองค์ลอง
ถัดไป: พระเจ้าสิริบุญสาร
เจ้าเมืองหนองบัวลุ่มภู
ครองราชย์: ไม่ปรากฏ – พ.ศ. 2283
ถัดไป: เจ้าพระตา

สวรรคต: พ.ศ. 2294 เวียงจันทน์
พระราชบุตร: เจ้าพระตา เจ้าพระวอ
ราชวงศ์: แสนทิพย์นาบัว
พระราชบิดา: แสนทิพย์นาบัว
พระโพสาทธรรมิราชาไชยจักรพรรดิภูมินทราธิราช หรือเจ้าอุปราช (นอง) แห่งเวียงจันทน์ หรืออีกนามหนึ่งเรียกว่า เจ้านอง หรือ เจ้าปางคำ หรือ เจ้าสุวรรณปางคำ ปฐมบรรพบุรุษของเจ้าเมืองผู้ก่อตั้งเวียงใหม่นครเขื่อนขันธ์กาบแก้วบัวบาน (พ.ศ. ไม่ระบุ-2294) ถือเป็นปฐมราชวงศ์แสนทิพย์นาบัว และปฐมวงศ์แห่งเมืองอุบลราชธานีศรีวนาไลยประเทศราช เมืองยศสุนทร เมืองเขมราษฎร์ธานี เมืองหนองคาย เมืองอำนาจเจริญ เมืองพิบูลมังสาหาร เมืองตระการพืชผล เมืองมหาชนะชัย เมืองเสลภูมินิคม เมืองวารินทร์ชำราบ เมืองไชยบุรี ฯลฯ พระองค์มีศักดิ์เป็นพระโอรสของแสนทิพย์นาบัวขุนนางล้านช้างเชื้อสายไทพวน ภายหลังได้รับโปรดเกล้าฯจากกษัตริย์ล้านช้างเวียงจันทน์ให้ดำรงตำแหน่งเป็นเจ้าอุปราชในสมัยพระเจ้าไชยองค์เว้จนถึงสมัยเจ้าองค์ลองแห่งกรุงเวียงจันทน์ และภายหลังได้รับการโปรดเกล้าจากพระเจ้าไชยเชษฐาธิราชที่ 2 หรือพระเจ้าไชยองค์เว้ ให้ลงไปตั้งเมืองนครเขื่อนขันธ์กาบแก้วบัวบานขึ้นกับนครหลวงเวียงจันทน์ จึงมีการตั้งราชวงศ์เป็นของตนเองขึ้นโดยใช้นามมาจากพระบิดาของท่าน คือ แสนทิพย์นาบัว
ภายหลังอุปราชนองยึดอำนาจจากเจ้าองค์ลอง พระราชโอรสของเจ้าไชยองเว้ พี่น้องต่างบิดา จนได้ปกครองนครหลวงเวียงจันทน์ แต่ไม่อาจได้รับการยอมรับหรือรับรองจากขุนนาง ภายหลังได้ครองนครเวียงจันทน์จึงมอบให้พระตาบุตรชายไปปกครองนครเขื่อนขันธ์กาบแก้วบัวบานแทน ภายหลังบุตรชายทั้ง 2 คือ พระวอและพระตาร่วมมือกับเจ้าศิริบุญสาร พระราชโอรสของเจ้าลอง เข้ายึดอำนาจจากเจ้าอุปราชนอง พระบิดาของตน
สินไซ หรือ สังศิลป์ชัย เป็นวรรณกรรมที่นิยมกันมากในอาณาจักรล้านช้าง โดยมีเค้าโครงเรื่องมาจากปัญญาสชาดก หรือชาดกห้าสิบเรื่อง หรือพระเจ้าห้าสิบชาติตามสำนวนลาว ทั้งนี้เรื่องสินไซ มีนักปราชญ์ล้านช้างประพันธ์ไว้หลายคน แต่ที่นับว่าดีที่สุดและนิยมมากที่สุดคือ สินไซ ประพันธ์ขึ้นในรัชสมัยพระเจ้าสุริยวงศาธรรมิกราช ซึ่งเป็นสมัยที่เรียกกันว่ายุคทองแห่งวรรณกรรมลาว และสินไซสำนวนของเจ้านองก็ได้รับการยกย่องว่าเป็นวรรณกรรมชิ้นเอกชิ้นหนึ่งของอาณาจักรล้านช้าง
พระราชประวัติ

เจ้าอุปราชนองหรือเจ้านอง ได้รับโปรดเกล้าจากพระเจ้าไชยเชษฐาธิราชที่ 2 หรือ พระเจ้าไชยองค์เว้ พระมหากษัตริย์อาณาจักรล้านช้างเวียงจันทน์ลงไปตั้งเมืองขึ้นใหม่นามว่า นครเขื่อนขันธ์กาบแก้วบัวบาน ขึ้นใหม่แทนเมืองเก่าที่รกร้างและให้ขึ้นตรงกับนครหลวงเวียงจันทน์
ต่อมาเจ้านองเสกสมรสกับหญิงชาวลาวเวียงจันทน์ และมีพระโอรส 2 พระองค์ คือ
เจ้าพระตา
เจ้าพระวอ
เมื่อพระโอรสทั้งสองพระองค์เจริญชนม์ เจ้านองทรงโปรดให้เข้ารับราชการสนองพระคุณพระเจ้าไชยองค์เว้ ผู้เป็นพระเชษฐาต่างบิดาของตน
ต่อมา หลังจากสถาปนา อาณาจักร์ล้านช้างเวียงจันทน์ได้ไม่นาน เพื่อสร้างความเข้มแข็งและป้อมปราการให้แก่อาณาจักร พระเจ้าไชยเชษฐาธิราชที่ 2 ทรงโปรดเกล้าฯ ให้เจ้านองทรงนำกำลังไพร่พลครัวลาวที่ติดตามไปตั้งบ้านเรือนอยู่ที่เมืองหนองบัวลุ่มภู ซึ่งพระเจ้าไชยเชษฐาธิราช ทรงนำไพร่พลหลวงพระบางและเวียงจันทน์มาก่อสร้างขึ้นครั้ง พ.ศ. 2106 ให้เป็นเมืองหน้าด่านของกรุงศรีสัตตนาคนหุต (เวียงจันทน์) ยันกับอยุธยาและอาณาจักร์ล้านช้างหลวงพระบาง เมื่อเจ้านองได้มาถึงเมืองหนองบัวลุ่มภู ทรงเลือกหน้าทำเลที่ตั้งบ้านเมืองใหม่ บริเวณริมหนองบัวอันมีปราการทางธรรมชาติคือ เทือกเขาภูพานสูงตระหง่าน สามารถป้องกันข้าศึกศัตรู พร้อมก่อสร้างค่ายคูประตูหอรบ กำแพงคูเมืองล้อมรอบพร้อมประตูเวียงอย่างแน่นหนา สถาปนาเวียงแห่งใหม่นี้ว่า "เวียงใหม่นครเขื่อนขันธ์กาบแก้วบัวบาน" แต่ประชาชนทั่วไปนิยมเรียกว่า "หนองบัวลุ่มภู" ซึ่งแรกเริ่มเป็นเมืองตรงต่ออาณาจักรล้านช้าง ทรงให้ตั้งกฏบัญญัติบ้านเมืองหนองบัวลุ่มภู  มีลำพระเนียงเป็นแม่น้ำสายหลักไหลหล่อเลี้ยงชาวเมือง มีพญาช้างเผือกคู่เวียง และมีเมืองขึ้นของนครเขื่อนขันธ์กาบแก้วบัวบาน ได้แก่ เมืองนาด้วง เมืองภูเวียง เมืองผ้าขาว เมืองพันนา
เมื่อเจ้านองนำครัวชาวลาวมาอยู่ที่หนองบัวลุ่มภูแล้ว ก็ให้มีการนำขนบธรรมเนียม และประเพณีของล้านนาโบราณ เช่น ธรรมเนียมการเผาศพเจ้านายบนเมรุนกหัสดีลิงค์ และธรรมเนียมประเพณีดังกล่าวนั้น ภายหลังเมื่อชาวหนองบัวลุ่มภูได้ย้ายลงไปตั้งเมืองใหม่ที่อุบลราชธานีและยโสธรก็ยังคงไว้ซึ่งธรรมเนียมของล้านนานี้ไว้ด้วย
ต่อมาเจ้าอุปราชนองมีความพยายามที่จะแย่งชิงอำนาจจากเจ้าองค์ลอง กษัตริย์ล้านช้างเวียงจันทน์องค์ที่ 2 และสามารถยึดอำนาจได้เป็นผลสำเร็จ ในปี พ.ศ. 2283 แม้จะสามารถยึดอำนาจได้และสามารถครองนครหลวงเวียงจันทน์ได้แต่เนื่องจากเจ้านองไม่ได้มีเชื้อสายกษัตริย์แต่เป็นเพียงสามัญชน เหล่าบรรดาขุนนางจึงยอมรับท่านให้ดำรงตำแหน่งเจ้านครเพียงแค่เป็น เจ้าอุปราชนองตามเดิม ภายหลังพระโอรสทั้งสอง คือ พระวอและพระตาร่วมมือกับเจ้าศิริบุญสาร พระราชโอรสของเจ้าองค์ลอง ยึดอำนาจคืนได้สำเร็จ หลังจากพ่ายแพ้ เจ้าอุปราชนองจึงถูกพระเจ้าศิริบุญสารซึ่งได้รับการสนับสนุนจากพระโอรสทั้งสองของท่านนี้เองสำเร็จโทษจนถึงแก่พิราลัย ในปี พ.ศ. 2294
เมื่อเจ้าอุปราชนองขึ้นครองเมืองมีพระนามตามใบจุ้มเลขที่ 1 ว่าพระโพสาทธรรมิกราชาไชยจักรพรรดิภูมินทราธิราชเจ้า ท้ายหนังสือใบจุ้มเลขที่ 1 ระบุว่า “ศักราช 104 ตัว เดือนยี่ ขึ้น 5 ค่ำ วัน 2 ฤกษ์ 24 ลูก" (ศักราช 104 ดังกล่าวคือจุลศักราช 1104 หรือ พ.ศ. 2285) ใช้ตราจุ้มเป็นรูปนกยูง เหตุที่ใช้ตราจุ้มเป็นรูปนกยูงนั้นก็เพราะว่าบิดาของเจ้าอุปราชนองมีเชื้อสายพวน ซึ่งให้การช่วยเหลือเจ้าชมพูในการหลบหนีไปพึ่งเวียดนาม เมื่อครองราชย์เจ้าอุปราชนองจึงใช้ตรานกยูงซึ่งเป็นสัตว์ที่กลุ่มคนพวนให้การนับถือ และยังใช้เป็นตราจุ้มของอาณาจักรพวน
พิราลัย

เจ้านองหรือเจ้าปางคำ ทรงพิราลัยเมื่อปี พ.ศ. 2294 ตรงกับรัชสมัยของสมเด็จพระเจ้าอยู่หัวบรมโกศ พระมหากษัตริย์แห่งอาณาจักรอยุธยา พระองค์ที่ 31 ทรงปกครองเมืองนครเขื่อนขันธ์กาบแก้วบัวบาน 33 ปี และนครหลวงเวียงจันทน์ 11 ปี
เชิงอรรถ

↑  เรื่องย่อสินไซ หรือสังศิลป์ชัย
↑  "ประวัติจังหวัดอุบลราชธานี". คลังข้อมูลเก่าเก็บจากแหล่งเดิมเมื่อ 2013-02-17. สืบค้นเมื่อ 2013-02-22.
↑  "ตำนานนกหัสดีลิงค์กับพิธีเผาศพ". คลังข้อมูลเก่าเก็บจากแหล่งเดิมเมื่อ 2013-01-18. สืบค้นเมื่อ 2013-02-22.
| ก่อนหน้า |  | เจ้าปางคำ |  | ถัดไป |
| --- | --- | --- | --- | --- |
| เจ้าองค์ลอง |  | เจ้าผู้ครองอาณาจักรล้านช้างเวียงจันทน์  (พ.ศ. 2283-2294) |  | พระเจ้าสิริบุญสาร |
| — |  | เจ้าเมืองหนองบัวลุ่มภู   (ไม่ปรากฏ-พ.ศ. 2283) |  | พระวรราชปิตา (เจ้าพระตา) |
สโมสรฟุตบอลอันนัศร์

สโมสรฟุตบอลอันนัศร์ (อาหรับ: نادي النصر السعودي) เป็นสโมสรฟุตบอลในกรุงรียาด ประเทศซาอุดีอาระเบีย ก่อตั้งขึ้นใน ค.ศ. 1955
สโมสรอันนัศร์เป็นหนึ่งในทีมที่มีผลงานดีที่สุดของประเทศซาอุดีอาระเบีย โดยได้รางวัลชนะเลิศ 27 ครั้งจากการแข่งขันทั้งหมด สโมสรได้รับความสนใจจากนานาชาติในช่วงปลายปี 2022 เมื่อคริสเตียโน โรนัลโด เซ็นสัญญากับสโมสรด้วยสัญญา 2 ปีครึ่ง พร้อมรับค่าเหนื่อย 200 ล้านยูโรต่อปี (รวม 500 ล้านยูโร)
ผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ > ภายในประเทศ

ซาอุดีโปรเฟสชันนัลลีก
ชนะเลิศ (9) :  1974–75, 1979–80, 1980–81, 1988–89, 1993–94, 1994–95, 2013–14, 2014–15, 2018–19
รองชนะเลิศ (8) :  1976–77, 1977–78, 1978–79, 1990–91, 2000–01, 2019–20, 2022–23, 2023–24
ซาอุดีคิงส์คัพ
ชนะเลิศ (6) :  1974, 1976, 1981, 1986, 1987, 1990
รองชนะเลิศ(8) :  1967, 1971, 1973, 1989, 2012, 2015, 2016, 2020
ซาอุดีซูเปอร์คัพ
ชนะเลิศ (2) : 2019, 2020
รองชนะเลิศ(2) :  2014, 2015
ถ้วยมกุฎราชกุมาร (คราวน์พรินซ์คัพ)
ชนะเลิศ(3) :  1972–73, 1973–74, 2013–14
รองชนะเลิศ(4) :  1990–91, 1995–96, 2012–13, 2016–17
Saudi Federation cup
ชนะเลิศ (3) : 1975–76, 1997–98, 2007–08
รองชนะเลิศ(3) :  1993–94, 2000–01, 2008–09
เกียรติประวัติ > ระดับนานาชาติ

เอเอฟซีแชมเปียนส์ลีก
รองชนะเลิศ (1) :  1995
เอเชียนคัพวินเนอร์คัพ
ชนะเลิศ (1) : 1997–98
รองชนะเลิศ (1) :  1991–92
เอเชียนซูเปอร์คัพ
ชนะเลิศ (1) : 1998
อาหรับคลับแชมเปียนส์คัพ
ชนะเลิศ (1) : 2023
อาหรับคัพวินเนอร์คัพ
รองชนะเลิศ (1) : 2000
อาหรับซูเปอร์คัพ
รองชนะเลิศ (1) : 2001